उत्तर प्रदेश में कोविड-19 के 2880 नए मामले सामने आए, संक्रमितों की कुल संख्या 4,52,660 पहुंची
उत्तर प्रदेश में शनिवार को कोविड-19 के 2880 नये मामले आये और इसके साथ ही प्रदेश में अब तक संक्रमितों की कुल संख्या 4,52,660 हो गई है। स्वास्थ्य विभाग के अधिकारी ने इसकी जानकारी दी।
लखनऊ: उत्‍तर प्रदेश में शनिवार को कोविड-19 के 2880 नये मामले आये और इसके साथ ही प्रदेश में अब तक संक्रमितों की कुल संख्‍या 4,52,660 हो गई है। स्वास्थ्य विभाग के अधिकारी ने इसकी जानकारी दी। स्वास्थ्य विभाग के अपर मुख्‍य सचिव अमित मोहन प्रसाद ने शनिवार को बताया कि पिछले 24 घंटे में 2880 नये मामले सामने आये जबकि 3528 लोग संक्रमण मुक्त हुये हैं। अधिकारी ने बताया कि प्रदेश में अब तक 4,11,611 लोग संक्रमण मुक्त हो चुके हैं। उन्‍होंने बताया कि प्रदेश में संक्रमितों के ठीक होने की दर अब 90.93 प्रतिशत है। उन्‍होंने बताया कि प्रदेश में फिलहाल 34,420 मरीजों का इलाज चल रहा है, कोरोना वायरस संक्रमण से प्रदेश में अब तक 6,629 लोगों की मौत हो चुकी है। प्रसाद के मुताबिक शुक्रवार को राज्‍य में 1.62 लाख से अधिक नमूनों की जांच की गयी और अब तक कुल 1.28 करोड़ से अधिक जांच की जा चुकी है। फिलहाल 15,831 मरीज गृह पृथकवास में हैं।